
VENDIM
Nr. 1028, datë 16.12.2020

PËR NJË SHTESË NË VENDIMIN NR. 788, DATË 22.9.2015, TË KËSHILLIT TË MINISTRAVE, “PËR PËRCAKTIMIN E KRITEREVE, STANDARDEVE DHE PROCEDURAVE TË AKREDITIMIT TË AKTIVITETEVE TË EDUKIMIT NË VAZHDIM PËR PROFESIONISTËT E SHËNDETËSISË”, TË NDRYSHUAR

Në mbështetje të nenit 100 të Kushtetutës, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

Pas nënpikës 2.11.6, të vendimit nr. 788, datë 22.9.2015, të Këshillit të Ministrave, të ndryshuar, shtohet nënpika 2.11.6/1, me këtë përmbajtje:
[bookmark: _GoBack] “2.11.6/1. Nënpika 2.11.6 nuk zbatohet deri në përfundim të pandemisë dhe të situatave kur vendosen masa të jashtëzakonshme.”.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe



